**NEMUNO DELTOS, PAGRAMANČIO, PAJŪRIO, RAMBYNO REGIONINIŲ PARKŲ IR VIEŠVILĖS VALSTYBINIO GAMTINIO REZERVATO DIREKCIJŲ**

**REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Nemuno deltos, Pagramančio, Pajūrio, Rambyno regioninių parkų ir Viešvilės valstybinio gamtinio rezervato direkcijų reorganizavimo sąlygų aprašas (toliau – Aprašas) nustato Nemuno deltos regioninio parko direkcijos, Pagramančio regioninio parko direkcijos, Pajūrio regioninio parko direkcijos, Rambyno regioninio parko direkcijos, Viešvilės valstybinio gamtinio rezervato direkcijos (toliau – reorganizuojamos biudžetinės įstaigos) reorganizavimo jungimo būdu sujungiant jas į naują juridinį asmenį – biudžetinę įstaigą Mažosios Lietuvos saugomų teritorijų direkciją – tvarką.

2. Aprašas parengtas vadovaujantis Lietuvos Respublikos civilinio kodekso 2.97 straipsnio 4 dalimi, 2.99 straipsnio 1 dalimi ir 2.101 straipsnio 1 dalimi, Lietuvos Respublikos biudžetinių įstaigų įstatymo 14 straipsniu ir Lietuvos Respublikos Vyriausybės 2022 m. vasario 23 d. nutarimu Nr. 143,,Dėl sutikimo reorganizuoti regioninių parkų ir rezervatų direkcijas“.

**II SKYRIUS**

**REORGANIZUOJAMŲ BIUDŽETINIŲ ĮSTAIGŲ DUOMENYS**

3. Reorganizuojamo juridinio asmens – Nemuno deltos regioninio parko direkcijos – duomenys:

3.1. teisinė forma – biudžetinė įstaiga;

3.2. buveinė – Kuršmarių g. 13, LT-99349 Rusnės mstl., Šilutės r.;

3.3. juridinio asmens kodas 193371666;

3.4. registras, kuriame kaupiami ir saugomi duomenys apie Nemuno deltos regioninio parko direkciją, – Juridinių asmenų registras.

4. Reorganizuojamo juridinio asmens – Pagramančio regioninio parko direkcijos – duomenys:

4.1. teisinė forma – biudžetinė įstaiga;

4.2. buveinė – Malūno g. 2, Ringų k., LT-73306, Tauragės r.;

4.3. juridinio asmens kodas 188738897;

4.4. registras, kuriame kaupiami ir saugomi duomenys apie Pagramančio regioninio parko direkciją, – Juridinių asmenų registras.

5. Reorganizuojamo juridinio asmens – Pajūrio regioninio parko direkcijos – duomenys:

5.1. teisinė forma – biudžetinė įstaiga;

5.2. buveinė – Placio g. 54, Karklės k., LT-92383 Klaipėdos r.

5.3. juridinio asmens kodas 288706740;

5.4. registras, kuriame kaupiami ir saugomi duomenys apie Pajūrio regioninio parko direkciją, – Juridinių asmenų registras.

6. Reorganizuojamo juridinio asmens – Rambyno regioninio parko direkcijos – duomenys:

6.1. teisinė forma – biudžetinė įstaiga;

6.2. buveinė – Nemuno g. 4, Bitėnų k., LT-99265 Pagėgių sav.;

6.3. juridinio asmens kodas 188764671;

6.4. registras, kuriame kaupiami ir saugomi duomenys apie Rambyno regioninio parko direkciją, – Juridinių asmenų registras.

7. Reorganizuojamo juridinio asmens – Viešvilės valstybinio gamtinio rezervato direkcijos – duomenys:

7.1. teisinė forma – biudžetinė įstaiga;

7.2. buveinė – Karšuvos g. 3, Eičių k., Gaurės sen., LT-73145 Tauragės r.;

7.3. juridinio asmens kodas 188739312;

7.4. registras, kuriame kaupiami ir saugomi duomenys apie Viešvilės valstybinio gamtinio rezervato direkciją, – Juridinių asmenų registras.

**III SKYRIUS**

**REORGANIZAVIMO TIKSLAS, BŪDAS, PASIBAIGIANČIOS BIUDŽETINĖS ĮSTAIGOS IR PO REORGANIZAVIMO VEIKSIANTI BIUDŽETINĖ ĮSTAIGA**

8. Reorganizavimo tikslas – tobulinti saugomų teritorijų apsaugą ir tvarkymą įgyvendinančių institucijų veiklą, sumažinti biudžetinių įstaigų skaičių, optimizuoti jų veiklą, užtikrinant racionalų materialinių, finansinių ir žmogiškųjų išteklių naudojimą.

9. Reorganizavimo būdas – Nemuno deltos regioninio parko direkcija (juridinio asmens kodas 193371666), Pagramančio regioninio parko direkcija (juridinio asmens kodas 188738897), Pajūrio regioninio parko direkcija (juridinio asmens kodas 288706740), Rambyno regioninio parko direkcija (juridinio asmens kodas 188764671) ir Viešvilės valstybinio gamtinio rezervato direkcija (juridinio asmens kodas 188739312) reorganizuojamos sujungimo būdu, įsteigiant naują juridinį asmenį biudžetinę įstaigą Mažosios Lietuvos saugomų teritorijų direkciją.

10. Po reorganizavimo pasibaigiančios biudžetinės įstaigos: Nemuno deltos regioninio parko direkcija (juridinio asmens kodas 193371666), Pagramančio regioninio parko direkcija (juridinio asmens kodas 188738897), Pajūrio regioninio parko direkcija (juridinio asmens kodas 288706740), Rambyno regioninio parko direkcija (juridinio asmens kodas 188764671), Viešvilės valstybinio gamtinio rezervato direkcija (juridinio asmens kodas 188739312).

11. Po reorganizavimo veiksianti biudžetinė įstaiga – Mažosios Lietuvos saugomų teritorijų direkcija, kurios savininko teises ir pareigas įgyvendina Valstybinė saugomų teritorijų tarnyba prie Aplinkos ministerijos.

12. Reorganizuotos biudžetinės įstaigos, nurodytos Aprašo 3–7 p., pasibaigia nuo jų išregistravimo iš Juridinių asmenų registro dienos. Visą jų valdytą turtą, taip pat teises ir pareigas nustatyta tvarka perims Mažosios Lietuvos saugomų teritorijų direkcija. Pasibaigiančių biudžetinių įstaigų teisės ir pareigos pereina po reorganizavimo veiksiančiai biudžetinei įstaigai – Mažosios Lietuvos saugomų teritorijų direkcijai jos nuostatų įregistravimo Juridinių asmenų registre dieną.

**IV SKYRIUS**

**REORGANIZAVIMO TVARKA IR SĄLYGOS**

13. Nuo viešo paskelbimo apie Aprašo parengimą dienos reorganizuojamos biudžetinės įstaigos įgyja reorganizuojamų įstaigų statusą.

14. Reorganizuojamos biudžetinės įstaigos ne vėliau kaip kitą dieną po to, kai šį Aprašą pasirašo visų biudžetinių įstaigų vadovai, apie Aprašo parengimą paskelbia savo interneto svetainėse ([www.nemunodelta.lt](http://www.nemunodelta.lt), [www.pagramančiorp.lrv.lt](http://www.pagramančiorp.lrv.lt), [www.pajuris.info](http://www.pajuris.info), [www.rambynoparkas.lrv.lt](http://www.rambynoparkas.lrv.lt), [www.viesvile.lt](http://www.viesvile.lt)) ir raštu praneša visiems savo kreditoriams. Biudžetinės įstaigos reorganizavimo sąlygų aprašas ne vėliau kaip pirmą viešo paskelbimo apie jų parengimą dieną turi būti pateiktas Juridinių asmenų registrui.

15. Šio Aprašo 14 punkte nurodytame viešame pranešime interneto svetainėse ir raštiškuose pranešimuose įstaigų kreditoriams turi būti nurodyta:

15.1. Aprašo 3–7, 9–12 punktuose nurodyta informacija;

15.2. kur ir nuo kada galima susipažinti su biudžetinės įstaigos reorganizavimo sąlygomis, po reorganizavimo veiksiančios biudžetinės įstaigos nuostatų projektu ir reorganizuojamų biudžetinių įstaigų praėjusių trejų finansinių metų finansinių ir biudžeto vykdymo ataskaitų rinkiniais.

16. Reorganizuojamų biudžetinių įstaigų turtas, dokumentai, įsipareigojimai, bylos, apskaitos ir finansinės atskaitomybės ir kiti dokumentai pagal reorganizuojamų biudžetinių įstaigų vadovų sudarytus ir patvirtintus sąrašus perduodami po reorganizavimo veiksiančios biudžetinės įstaigos – Mažosios Lietuvos saugomų teritorijų direkcijos įgaliotam atstovui pasirašant perdavimo ir priėmimo aktus. Po reorganizavimo pasibaigiančių biudžetinių įstaigų archyvo dokumentai perduodami Lietuvos Respublikos dokumentų ir archyvų įstatymo nustatyta tvarka. Dokumentai perduodami pagal reorganizuojamų biudžetinių įstaigų vadovų patvirtintus sąrašus ir pasirašomas perdavimo–priėmimo aktas.

17. Reorganizuojamų biudžetinių įstaigų turimos sąskaitos uždaromos, o jose esančių lėšų likučiai pervedamos į po reorganizavimo veiksiančios biudžetinės įstaigos – Mažosios Lietuvos saugomų teritorijų direkcijos – sąskaitą.

18. Nuo perdavimo dienos reorganizuojamų biudžetinių įstaigų teisės ir pareigos pagal sudarytus sandorius, taip pat sudaryti sandoriai pereina po reorganizavimo veiksiančiai biudžetinei įstaigai – Mažosios Lietuvos saugomų teritorijų direkcijai. Nemuno deltos regioninio parko direkcijos, Pagramančio regioninio parko direkcijos, Pajūrio regioninio parko direkcijos, Rambyno regioninio parko direkcijos ir Viešvilės valstybinio gamtinio rezervato direkcijos, kurios po reorganizavimo baigs savo veiklą, sutartys bus laikomos po reorganizavimo veiksiančios Mažosios Lietuvos saugomų teritorijų direkcijos sutartimis. Įstaigų teisės ir pareigos (pagal sudarytus sandorius), taip pat sudaryti sandoriai dėl reorganizavimo nepasikeičia ir nepasibaigia, išskyrus tuos atvejus, kai jų sąlygos numato kitaip ir atitinkamo sandorio šalys nesusitaria dėl teisių, pareigų ar sandorių tolesnio galiojimo.

19. Antspaudai, kuriais disponuoja reorganizuojamos biudžetinės įstaigos, po to, kai pasirašomi turto, įsipareigojimų ir dokumentų perdavimo ir priėmimo aktai ir jos yra išregistruojamos iš Juridinių asmenų registro, teisės aktų nustatyta tvarka sunaikinami.

20. Reorganizuotų biudžetinių įstaigų darbuotojų darbo santykių tęstinumui po reorganizavimo veiksiančioje Mažosios Lietuvos saugomų teritorijų direkcijoje taikomi Lietuvos Respublikos valstybės tarnybos įstatymo, Lietuvos Respublikos darbo kodekso nuostatos.

21. Praėjus ne mažiau kaip 30 dienų nuo Aprašo viešo paskelbimo, Valstybinės saugomų teritorijų tarnybos prie Aplinkos ministerijos direktorius priima sprendimą dėl Nemuno deltos regioninio parko direkcijos, Pagramančio regioninio parko direkcijos, Pajūrio regioninio parko direkcijos, Rambyno regioninio parko direkcijos, Viešvilės valstybinio gamtinio rezervato direkcijos reorganizavimo ir kartu tvirtina Aprašą bei Mažosios Lietuvos saugomų teritorijų direkcijos nuostatus.

22. Sprendimo dėl biudžetinės įstaigos reorganizavimo priėmimą įrodantis dokumentas turi būti pateiktas Juridinių asmenų registrui. Juridinių asmenų registro tvarkytojas apie sprendimą dėl biudžetinės įstaigos reorganizavimo turi paskelbti teisės aktų nustatyta tvarka.

Nemuno deltos regioninio parko direktorė Jovita Stanionienė

L. e. p. Pagramančio regioninio parko direktorius Sigitas Mėlinavičius

Pajūrio regioninio parko direktorius Darius Nicius

Rambyno regioninio parko direktorė Diana Milašauskienė

Viešvilės valstybinio gamtinio rezervato direktorius Algis Butleris